РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/232-14

31. август 2014. године

Б е о г р а д

ЗАПИСНИК

СА 22. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 31. АВГУСТ 2014. ГОДИНЕ

Седница је почела у 9,35 часова.

Седницом је председавао Зоран Бабић, председник Одбора.

Седници су присуствовали чланови Одбора: Милисав Петронијевић, Љубиша Стојмировић, Саша Максимовић, Обрад Исаиловић, Душица Стојковић, Дарко Лакетић и Драгана Баришић.

Седници су присуствовали заменици одсутних чланова Одбора: Срђан Кружевић, заменик Петра Петровића, Адриана Анастасов, заменик Катарине Ракић, Жарко Богатиновић, заменик Александра Марковића и Весна Ракоњац, заменик Верољуба Матића.

Седници нису присуствовали чланови Одбора: Петар Петровић, Катарина Ракић, Александар Марковић, Олгица Батић, Милан Кркобабић, Ђорђе Милићевић, Верољуб Матић, Снежана Маловић и Весна Мартиновић.

Седници је присуствовала и Јана Љубичић, генерални секретар Народне скупштине.

На предлог председника, Одбор је једногласно утврдио следећи

Д н е в н и р е д:

1. Разматрање предлога генералног секретара Народне скупштине за постављење Драгана Блешића на положај шефа Кабинета председника Народне скупштине (21 број 112-2729/14 од 28. августа 2014. године);

2. Разматрање захтева Николе Мартиновића, члана Савета гувернера Народне банке Србије, за давање мишљења за обављање друге јавне функције (21 број 02-2611/14 од 4. августа 2014. године);

3. Разматрање захтева проф. др Славице Ђукић Дејановић, народног посланика, за давање мишљења за обављање друге јавне функције (21 број 02-2733/14 од 26. августа 2014. године);

4. Разно.

**Прва тачка дневног реда**: Разматрање предлога генералног секретара Народне скупштине за постављење Драгана Блешића на положај шефа Кабинета председника Народне скупштине (21 број 112-2729/14 од 28. августа 2014. године)

Генерални секретар Јана Љубичић упознала је чланове и заменике чланова Одбора са садржином предлога за постављење Драгана Блешића на положај шефа Кабинета председника Народне скупштине, који је поднела уз сагласност председника Народне скупштине.

На предлог председника, Одбор је једногласно донео решење о постављењу Драгана Блешића за шефа Кабинета председника Народне скупштине - друга група положаја, почев од 31. августа 2014. године до краја мандата председника Народне скупштине.

**Друга тачка дневног реда**: Разматрање захтева Николе Мартиновића, члана Савета гувернера Народне банке Србије, за давање мишљења за обављање друге јавне функције (21 број 02-2611/14 од 4. августа 2014. године)

Председник Одбора је обавестио чланове и заменике чланова Одбора да је Никола Мартиновић поднео захтев 21 број 02-2611/14 за давање позитивног мишљења за истовремено обављање функције члана Савета гувернера Народне банке Србије и функције члана Одбора директора Нафтне индустрије Србије а.д. Нови Сад. Подсетио је да је именовани у претходном сазиву Народне скупштине добио позитивно мишљење Одбора за обављање исте функције, на коју је реизабран 30. јуна 2014. године.

Дискусије није било.

На предлог председника, Одбор је једногласно дао позитивно мишљење да Никола Мартиновић, уз функцију члана Савета гувернера Народне банке Србије, може да обавља и функцију члана Одбора директора Нафтне индустрије Србије а.д. Нови Сад.

**Трећа тачка дневног реда:** Разматрање захтева проф. др Славице Ђукић Дејановић, народног посланика, за давање мишљења за обављање друге јавне функције (21 број 02-2733/14 од 26. августа 2014. године)

Председник Одбора је обавестио чланове и заменике чланова Одбора да је проф. др Славица Ђукић Дејановић поднела захтев 21 број 02-2733/14 за давање позитивног мишљења за истовремено обављање функције народног посланика и функције вршиоца дужности директора Клинике за психијатријске болести „Лаза Лазаревић“.

Дискусије није било.

На предлог председника, Одбор је једногласно дао позитивно мишљење да проф. др Славица Ђукић Дејановић, уз функцију народног посланика, може да обавља и функцију вршиоца дужности директора Клинике за психијатријске болести „Лаза Лазаревић“.

**Четврта тачка дневног реда:** Разно

У оквиру ове тачке дневног реда није било питања нити предлога.

\*\*\*

Седница је завршена у 9,45 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић